《明水逵老以黄甘荔子土芋为饷小诗答谢》
宋代·孙觌

客居莽牢落，幽绝无四邻。岁穷有衣结，日晏犹甑尘。

偪仄戎马间，敢厌薪水勤。故人情义重，采采青泥芹。

小摘持寄远，分馀为情亲。丹荔擘轻圆，黄柑破芳辛。

蹲鸱劝加餐，风味亦可人。渺渺山涧曲，浩浩水云晨。

踞垆有前诺，两翁对然薪。眼缬眩红绿，共此无边春。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。